Мы ведаем, для чаго ён патрэбны, гэты ўсемагутны ў наш час тэлеэфір. Ведаем пра яго магчымасці ўплываць на свядомасць людзей, адкрываючы сваю краіну і яе асоб наноў з нечаканага боку з кожнай навіной і з кожным сюжэтам. Але мы заўважаем і яго заганы і з задавальненнем абмяркоўваем з блізкімі і сябрамі, як можна было б удасканаліць айчыннае тэлебачанне. Генадзь Давыдзька, які быў прызначаны новым старшынёй Белтэлерадыёкампаніі, цяпер будзе не толькі абмяркоўваць, але і ўплываць на якасць таго самага тэлеэфіру, пра што і як ён гаворыць. І на якой мове. Дзеля большага ўжывання беларускай мовы на нашым тэлебачанні Алег Трусаў, старшыня Таварыства беларускай мовы імя Францішка Скарыны, сустракаўся з Генадзем Давыдзькам.